**RÁMCOVÁ ZMLUVA**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „ZVO“)

ev. č. kupujúceho: **BBRSC/......./2024** ev. č. predávajúceho: **................**

##### **„na kúpu asfaltovej zálievky typu N2 spracúvanej za horúca“ ( ďalej iba „tovar“ )**

( ďalej iba „Rámcová zmluva“ alebo „Zmluva“ v príslušnom gramatickom tvare )

medzi týmito zmluvnými stranami:

**Kupujúci : Banskobystrická regionálna správa ciest, a.s.**

Sídlo : Majerská cesta 94, 974 96 Banská Bystrica

Právna forma : Akciová spoločnosť, zapísaná v Obchodnom registri Okresného

súdu B. Bystrica, Oddiel: Sa, Vložka: 909/S

Zastúpený : Ing. Martin Turčan - predseda predstavenstva

Ing. Róbert Machala – podpredseda predstavenstva

IČO : 36 836 567

DIČ: 2022451189

IČ DPH : SK2022451189

Bankové spojenie: VÚB a.s., pobočka Banská Bystrica

IBAN: SK82 0200 0000 0021 8394 4256

Telefón/ fax : 048/41 42 761, 048/47 27 365

(ďalej len „**objednávateľ**" alebo „**kupujúci**“ v príslušnom gramatickom tvare)

**Predávajúci :**

Sídlo:

Právna forma:

Štatutárny orgán:

IČO:

IČ DPH:

Bankové spojenie:

IBAN:

Telefón/fax:

Email:

Oprávnení konať

vo veciach zmluvy:

(ďalej len **„dodávateľ“** alebo **„predávajúci“** na strane druhej a spolu s objednávateľom /kupujúcim ďalej len „**zmluvné strany**“)

**t a k t o :**

**Preambula**

Táto zmluva je uzavretá na základe verejného obstarávania, ktoré uskutočnil objednávateľ, ako nadlimitná zákazka zadávaná reverzným postupom v zmysle ustanovenia § 66 ods. 7 písm. b/ zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky **„dodanie asfaltovej zálievky typu N2 spracúvanej za horúca“**  (ďalej iba „verejné obstarávanie“).

**I.**

**Úvodné ustanovenia**

1. Dodávateľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom súťažnými podmienkami verejného obstarávania, teda spĺňa podmienku spôsobilosti po materiálnej, technickej, technologickej i personálnej stránke, na dodanie tovaru v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov a je oprávnený túto Zmluvu uzavrieť a naplniť účel Zmluvy.
2. Dodávateľ berie na vedomie, že v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko nie je subjektom verejnej správy a zároveň, na základe tejto Zmluvy prijíma alebo bude prijímať finančné prostriedky uvedené v § 2 ods. 1 písm. a/ bod 1. tohto zákona, preto, ak spĺňa podmienky na zápis do registra partnerov verejného sektora ako účastník Zmluvy podľa § 2 ods. 1 písm. d/ tohto zákona a k času podpisu Zmluvy nezabezpečil svoj zápis do registra podľa tohto zákona, Objednávateľ ako účastník Zmluvy, ktorý poskytuje finančné prostriedky podľa § 2 ods. 1 písm. a/ prvého bodu tohto zákona nie je v omeškaní, ak z tohto dôvodu neplní, čo mu ukladá táto Zmluva, pričom Objednávateľ má tiež právo odstúpiť od tejto Zmluvy bez nároku Dodávateľa na plnenie titulom ceny dodávaného Tovaru.
3. Dodávateľ je povinný pri plnení predmetu Zmluvy dodržiavať všetky platné a účinné všeobecne záväzné právne predpisy a technické normy Slovenskej republiky a Európskej únie vzťahujúce sa na predmet Zmluvy.
4. Dodávateľ berie na vedomie, že pri dodaní predmetu Zmluvy prostredníctvom subdodávateľov (ďalej aj iba „subdodávka“) zodpovedá dodávateľ tak, ako keby predmet Zmluvy alebo jeho časť dodával sám. Dodávateľ je povinný oznámiť objednávateľovi akékoľvek zmeny týkajúce sa subdodávok.
5. Dodávateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s plnením predmetu Zmluvy, v cenovej ponuke vzal do úvahy kompletný rozsah nákladov a cien materiálov, prác, služieb potrebných na splnenie predmetu a tieto zahrnul do ceny za dodanie predmetu Zmluvy.

**II**

**Predmet zmluvy**

1. Predávajúci sa zaväzuje počas doby platnosti a účinnosti tejto Zmluvypodľa podmienok dohodnutých v tejto Zmluve a jej prílohách, na základe čiastkových Objednávok kupujúceho priebežne dodávať **Tovar,** a to **Asfaltovú zálievku typu N2 spracúvanú za horúca**, určenú na vyplňovanie trhlín a špár v asfaltových krytoch ciest, pri použití spôsobu aplikácie „OVERSEALBANDING“ – škárovanie s povrchovým prekrytím, v zmysle požiadavky normy STN EN 14188-1 typ N2 (ďalej len „Tovar“), v množstve určenom podľa konkrétnych čiastkových objednávok kupujúceho do miesta dodania vrátane nakládky Tovaru, dovozu (dopravy) Tovaru a vykládky Tovaru do nasledovných odberných miest - stredísk Objednávateľa:

|  |  |  |  |
| --- | --- | --- | --- |
| **Miesta dodania** | **Adresa** | **Zodpovedná osoba** | **Kontakt** |
| Stredisko B. Bystrica | Majerská cesta 94, Banská Bystrica | Ján Bercík | 0905 421 496 |
| Stredisko Žiar n/Hronom | Priemyselná 6/647, Ladomerská Vieska | Ľubica Práznovská | 0918 543 606 |
| Stredisko Krupina | Červená Hora 1779, Krupina | Ing. Veronika Uhrínová | 0918 543 591 |
| Stredisko Veľký Krtíš | Škultétyho 108, Veľký Krtíš | Ing. Ivan Slávik | 0918 543 510 |
| Stredisko Rimavská Sobota | Šibeničný vrch 716, Rimavská Sobota | Ján Kubaliak | 0918 543 404 |
| Stredisko Lučenec | Vajanského 857, Lučenec | Ing. Branislav Hámorník | 0911 137 128 |

1. Predpokladané množstvo Tovaru na obdobie trvania Zmluve je 140 ton. Tovar musí spĺňať parametre v zmysle „Katalógových listov emulzií a zálievok“ vydaných Ministerstvom dopravy, výstavby a regionálneho rozvoja SR, Sekcia cestnej dopravy a pozemných komunikácií pod č.KLEaZ 1/2014 účinných od 15.12.2014, zásady zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a Vyhlášky Ministerstva dopravy, výstavby a regionálneho rozvoja Slovenskej republiky č. 162/2013 Z. z., ktorou sa ustanovuje zoznam skupín stavebných výrobkov.Asfaltová zálievka sa musí vyznačovať dobrou elasticitou a lepivosťou k podkladu, odolnosťou voči slnečnému žiareniu, flexibilitou a tvarovou pamäťou. V cene dodávky materiálu je zahrnuté naloženie na dopravný prostriedok, dovoz a vyloženie z dopravného prostriedku na miesto určenia.
2. Tovar je predávajúci poivnný dodať v lehote najneskôr do 5 pracovných dní odo dňa doručenia objednávky. Tovar bude dodávaný priebežne, podľa potrieb kupujúceho počas platnosti a účinnosti zmluvy na základe samostatných čiastkových objednávok v predpokladaných množstvách definovaných v ods. 1 tohto článku Zmluvy, pričom toto množstvo Tovaru je orientačné a nie je pre kupujúceho ani pre plnenie predmetu zmluvy záväzné.
3. Predávajúci prehlasuje, že Tovar nie je zaťažený právami tretích osôb.
4. Kupujúci je povinný riadne a včas dodávaný objednaný Tovar prevziať spôsobom dohodnutým v Zmluve do svojho výlučného vlastníctva a zaplatiť Kúpnu cenu za podmienok dohodnutých v článku III Zmluvy.
5. Kupujúci nadobudne vlastnícke právo k objednanému Tovaru jeho prevzatím na základe Dodacieho listu. Nebezpečenstvo vzniku škody na Tovare (poškodenie, strata, zničenie) prechádza na Kupujúceho odovzdaním a prevzatím Tovaru na základe Dodacieho listu.
6. Predávajúci je povinný Tovar dodať zabalený v tenkostenných, nevratných obaloch kartónových, o hmotnosti max 17kg, veľkosť balenia musí byť taká, aby sa bez akejkoľvek formy úpravy mohla použiť do nakladacieho otvoru o veľkosti š.46,5 cm x v. 39,00 cm, zálievkového stroja CRAFCO SuperShot 125 a nesmie obsahovať minerálne plnivo.

**III**

**Kúpna cena a platobné podmienky**

1. Kúpna cena za Tovar je dohodnutá a stanovená na základe cenovej ponuky predávajúceho ako uchádzača vo verejnom obstarávaní v Prílohe č. 1 k Zmluve – nacenený Návrh na plnenie kritéria predmetu Zmluvy (ďalej iba „cena Tovaru“ alebo „Kúpna cena“ ). Kúpna cena je/bude tvorená súčinom odobratého množstva Tovaru a jednotkovej ceny Tovaru uvedenej v Prílohe tejto Zmluvy. Cena Tovaru sa považuje **za cenu maximálnu** a platnú počas celej doby trvania Zmluvy. Cena Tovaru je stanovená podľa zákona NR SR č. 18/1996 Z. z. o cenách v znení neskorších predpisov, Vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov za Tovar, vrátane všetkých do úvahy prichádzajúcich nákladov najmä nákladov na dopravu Tovaru, náklady na vykonanie všetkých kontrol, funkčných skúšok, aj skúšobných prevádzok, ak sú potrebné, vrátane vyhodnotenia a správ, vykonanie všetkých činností a vyhotovenie všetkých dokladov potrebných v súvislosti s preberacím konaním.

Kúpna cena predstavuje sumu celkom:

Cena bez DPH ....................Eur

DPH 20 % ....................Eur

**Cena s DPH ....................Eur**

**slovom: ......................Eur, ......./100 Centov s DPH**

1. Kúpnou cenou sa rozumie cena Tovaru vrátane komplexného zabezpečenia služieb spojených s dodávkou Tovaru, dopravy do miesta dodania uvedeného v Prílohe Zmluvy a späť, v kúpnej cene je zahrnutá nakládka a vykládka Tovaru v mieste dodania a akékoľvek do úvahy prichádzajúce iné náklady a poplatky.
2. Predávajúci vyhlasuje a potvrdzuje, že cenová ponuka ním predložená vo verejnom obstarávaní a teda cena Tovaru je úplná, maximálna a záväzná, že v  cene Tovaru sú predávajúcim zahrnuté všetky do úvahy prichádzajúce náklady predávajúceho vynaložené pri dodaní Tovaru odo dňa podpisu Zmluvy až do doby splnenia všetkých povinností predávajúceho v zmysle Zmluvy.
3. Zmluvné strany sa dohodli, že pre prípad vzniku sporu sa má za to, že Predávajúci získal od Kupujúceho všetky informácie a v ponúknutej cene Tovaru ich zohľadnil. Predávajúci sa nemôže dovolávať zvýšenia ceny Tovaru najmä z dôvodu, že mu neboli známe alebo poskytnuté všetky potrebné informácie a podklady.
4. Preddavky sa neposkytujú vôbec.
5. Podkladom pre úhradu Kúpnej ceny zodpovedajúcej množstvu dodaného Tovaru na základe Objednávky Kupujúceho bude faktúra (ďalej aj iba ako „faktúra“) vystavená Predávajúcim až po riadnom dodaní a prevzatí príslušného množstva Tovaru Kupujúcim. Na účely fakturácie sa za deň dodania a prevzatia príslušného množstva Tovaru Kupujúcim považuje deň podpísania Dodacieho listu o odovzdaní a prevzatí Tovaru zodpovednou osobou Kupujúceho. Podmienkou úhrady čiastkovej faktúry je odsúhlasenie dodávaného množstva podľa zadanej objednávky zodpovednou osobou Kupujúceho na Dodacom liste minimálne v rozsahu „meno a priezvisko zodpovednej osoby, „súhlasí“, dátum a podpis zodpovednej osoby – vedúceho strediska podľa miesta dodania Tovaru. Predávajúci je povinný fakturovať izba za skutočne dodané množstvo Tovaru.
6. Splatnosť každej faktúry je 30 dní od dňa doporučeného doručenia faktúry do podateľne Kupujúceho.
7. Zmluvné strany vzájomne dohodli nasledovné podmienky fakturácie:

* platba bude Kupujúcim vykonaná iba za skutočne dodané množstvo Tovaru, odsúhlasené Kupujúcim na Dodacom liste vystavenom ku každej Objednávke Tovaru zvlášť, v cene za mernú jednotku podľa cenovej ponuky Predávajúceho vo verejnom obstarávaní, výlučne bezhotovostne na bankový účet Predávajúceho uvedený v záhlaví Zmluvy,
* neoddeliteľnou súčasťou každej faktúry ( „neoddeliteľná súčasť faktúry“ ) musí byť Dodací list o odovzdaní a prevzatí Tovaru potvrdený podpísaný oprávnenými zástupcami oboch Zmluvných strán a Objednávka Kupujúceho.

9. Ak faktúra bude vystavená:

* bez predloženia dokladov označených ako „neoddeliteľná súčasť faktúry“ k faktúre alebo,
* v sume nad rámec Predávajúcim predloženej Kúpnej ceny vo verejnom obstarávaní alebo,
* nad rámec skutočného rozsahu dodávky Tovaru podľa objednávky,

a to čo i len z nedbanlivosti alebo omylu Predávajúceho, alebo ak

* faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov a príslušných všeobecne záväzných právnych predpisov

vo všetkých uvedených prípadoch platí, že faktúra nie je spôsobilá na jej úhradu, Kupujúci nie je v omeškaní s úhradou Kúpnej ceny a je oprávnený vrátiť faktúru Predávajúcemu na doplnenie alebo prepracovanie. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry spĺňajúcej všetky kritériá podľa tohto článku Zmluvy.

10. Faktúra sa považuje za zaplatenú dňom pripísania úhrady na účet Predávajúceho.

1. Predávajúci je v prípade omeškania Kupujúceho s úhradou faktúry, oprávnený účtovať Kupujúcemu úroky omeškania vo výške uvedenej v § 369 ods. 2 Obchodného zákonníka.
2. Zmluvné strany sa dohodli, že v prípade porušenia povinnosti Predávajúceho dodať Tovar riadne (v požadovanom druhu, množstve, kvalite a s vlastnosťami vymienenými Kupujúcim) alebo včas (v lehotách podľa jednotlivých čiastkových objednávok Kupujúceho), má Kupujúci právo na zmluvnú pokutu dohodnutú vo výške 5 % z  Kúpnej ceny vadného plnenia za každé jednotlivé porušenie povinnosti Predávajúceho zvlášť a za každý aj začatý deň omeškania s dodaním príslušného množstva Tovaru ručeného v Objednávke Kupujúceho.
3. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na celkovú výšku Kúpnej ceny, charakter a povahu zmluvnou pokutou zabezpečovanej povinnosti Predávajúceho dodávať Tovar v množstve určenom objednávateľom v objednávke (riadne) alebo dodávať Tovar v lehote určenej objednávateľom v objednávke (včas).
4. Uplatnením alebo zaplatením zmluvnej pokuty nie je dotknuté právo Kupujúceho na odstúpenie od Zmluvy, zákonný úrok z omeškania ani na náhradu vzniknutej škody. Zaplatenie zmluvnej pokuty Predávajúcim nezbavuje Predávajúceho povinnosti dodať Tovar alebo jeho časť.
5. Kupujúci je orpávnený započítať akúkoľvek svoju i nesplatnú pohľadávku, ktorú má voči Predávajúcemu, s pohľadávkou, i nesplatnou, ktorá vznikne z tejto zmluvy Predávajúcemu voči Kupujúcemu. Zápočet pohľadávok môže kupujúci uplatniť pri úhrade faktúry Predávajúceho.
6. Predávajúci sa zaväzuje vysporiadať svoj záväzok na DPH z faktúry voči správcovi dane v zákonom stanovenej lehote. V prípade nesplnenia tejto povinnosti voči správcovi dane a následného núteného ručenia kupujúcim za túto DPH, sa predávajúci zaväzuje z titulu bezdôvodného obohatenia alebo náhrady škody uhradiť kupujúcemu túto DPH v plnej výške do 7 dní od doručenia jej vyúčtovania kupujúcemu. Zmluvné strany sa zároveň dohodli, že kupujúci pre prípad porušenia povinností predávajúceho vysporiadať svoj záväzok na DPH voči správcovi dane riadne a včas a následnému splneniu záväzku kupujúceho voči správcovi dane kupujúcim (za predávajúceho) má kupujúci nárok na zmluvnú pokutu vo výške 0,5 % zo sumy uhradenej kupujúcim správcovi dane za predávajúceho. Pre vylúčenie pochybností, zaplatenie zmluvnej pokuty neobmedzuje právo kupujúceho domáhať sa náhrady škody spôsobenej porušením povinností zabezpečených zmluvnou pokutou, a to v celom rozsahu vzniknutej škody (i nad rámec výšky zmluvnej pokuty).
7. Zmluvné strany sa dohodli, v rozsahu v akom to právne predpisy pripúšťajú, že vylučujú právo predávajúceho započítať akúkoľvek jeho pohľadávku voči kupujúcemu oproti akejkoľvek pohľadávke kupujúceho.

IV

**Objednávka Tovaru, Dodacie podmienky, Odovzdanie a prevzatie Tovaru**

1. Zmluvné strany týmto určujú zodpovedné osoby oprávnené konať za Kupujúceho a Predávajúceho v rozsahu práv a povinností podľa tohto článku Zmluvy takto:
2. Zodpovedná osoba Kupujúceho pre každé miesto plnenia (stredisko) Kupujúceho zvlášť je uvedená v článku II bodu 1. tejto Zmluvy. Táto zodpovedná osoba je určená Kupujúcim najmä na vystavenie objednávky, prevzatie Tovaru, podpísanie dodacieho listu, na právo odmietnuť prevziať Tovar a spísať o tom zápis, právo vykonať kontrolu kvality a množstva Tovaru.
3. Zodpovedná osoba Predávajúceho :

Meno a Priezvisko:

Tel.:

Email:

1. Zmluvné strany sa dohodli, že predpokladané celkové množstvo Tovaru uvedené v Zmluve, bude Predávajúci **dodávať priebežne, vždy**:

* na základe písomnej Objednávky Kupujúceho ( spôsob plnenia )
* na miesto dodania určené v Prílohe Zmluvy, špecifikované v Objednávke ( miesto plnenia ) a
* najneskôr do 5 pracovných dní odo dňa doručenia Objednávky Predávajúcemu, zmluvný termín je najneskoršie prípustný a neprekročiteľný a jeho splnenie je potrebné dokladovať dodacím listom, ak sa zmluvné strany písomne nedohodnú inak (ods. 8 tohto článku Zmluvy).

1. Objednávka musí byť vyhotovená v písomnej forme a musí obsahovať

* presné množstvo a špecifikáciu Tovaru, ktorý sa má dodať,
* lehotu dodania,
* musí byť vystavená zodpovednou osobou Kupujúceho, dátumovaná a podpísaná zodpovednou osobou Kupujúceho.

1. Objednávka musí byť odoslaná Predávajúcemu na mailovú adresu zodpovednej osoby Predávajúceho najneskôr do 12:00 hod. pracovného dňa. Ak je Objednávka odoslaná Predávajúcim v posledný pracovný deň v týždni do 12.00 hod., lehota plnenia začína plynúť najbližší pracovný deň.
2. Včasnosť odoslania Objednávky je povinný preukázať Kupujúci. Za dôkaz preukazujúci dodržanie lehoty na odoslanie Objednávky včas postačuje aj potvrdenie Kupujúceho (odosielateľa elektronickej pošty) o odoslaní Objednávky na mailovú adresu zodpovednej osoby Predávajúceho, ak je z obsahu potvrdenia zrejmé, že Objednávka bola odoslaná do 12.00 hod. príslušného dňa, aj keď sa Predávajúci o tom z akéhokoľvek dôvodu nedozvedel.
3. V prípade, ak nastanú okolnosti na strane Predávajúceho, ktoré môžu spôsobiť omeškanie s dodávkou Tovaru na základe konkrétnej Objednávky, je Predávajúci povinný ihneď po doručení Objednávky túto skutočnosť oznámiť Kupujúcemu, a to e-mailom alebo telefonicky s písomným potvrdením tejto informácie najneskôr do 24 hodín od doručenia Objednávky. Ak si Predávajúci túto povinnosť nesplní, zodpovedá za škodu, ktorá Kupujúcemu v dôsledku jeho konania, resp. nekonania vznikne. Týmto nie sú dotknuté ustanovenia o zmluvnej pokute.
4. O dodávanom množstve Tovaru na základe čiastkových Objednávok musí byť vyhotovený Dodací list ku každej Objednávke zvlášť. Za deň dodania Tovaru sa považuje dátum a čas uvedený v Dodacom liste podpísanom zodpovednou osobou Kupujúceho.
5. Každý Dodací list musí obsahovať presný opis a označenie dodaného druhu, množstva Tovaru a miesta dodania.
6. Kupujúci prevezme Tovar ak Tovar zodpovedá vlastnostiam vymieneným Kupujúcim v Zmluve, kvantitatívnym a kvalitatívnym požiadavkám kladeným na Tovar v Zmluve, spĺňa všetky platné podmienky STN, EN a je v plnom rozsahu v súlade s technickými a všeobecne záväznými právnymi predpismi. Podpisom zodpovednej osoby Kupujúceho na Dodacom liste s poznámkou „súhlasí“ sa považuje príslušná časť Tovaru za odovzdanú a prevzatú.
7. Kupujúci si vyhradzuje právo vykonávať kontroly druhu, množstva a kvality dodaného tovaru.
8. V prípade nedodržania kvality dodávaného tovaru, ktorý ešte nebol prevzatý, kupujúci tovar neprevezme, predávajúci ho odoborie naspäť a je povinný bezodkladne dodať náhradné kvalitné plnenie dodávky tovaru na vlastné náklady. V prípade nedodržania kvality dodávaného tovaru, ktorý je už prevzatý kupujúcim, predávajúci zabezpečí bezchybné plnenie na vlasnté náklady a uhradí kupujúcemu všetky výdavky a škody spôsobené dodávkou nekvalitného tovaru.

V

Zodpovednosť Predávajúceho a Záruka za akosť

1. Predávajúci sa zaväzuje, že dodá Tovar v druhu, množstve, akosti a v kvalitatívnom prevedení podľa podmienok dohodnutých v tejto Zmluve a v zmysle záväzných predpisov SR a EÚ. Dodávateľ zodpovedá za to, že Tovar je vyrobený a dodaný v kvalite podľa požiadaviek článku II Zmluvy a že tieto vlastnosti a kvality bude mať i počas plynutia záručnej doby. Predávajúci je povinný potvrdiť/garantovať pôvod a kvalitu Tovaru pred podpisom Zmluvy predložením certifikátu výrobku.
2. Kupujúci môže odmietnuť prevzatie Tovaru, ak Tovar nespĺňa požadované kvalitatívne parametre alebo bol dodaný iný druh alebo typ Tovaru ako uvedený v Prílohe k Zmluve. Dopravné náklady znáša Predávajúci.
3. Predávajúci zodpovedá za vady, ktoré má Tovar alebo ktorákoľvek jeho časť v čase jeho riadneho odovzdania a prevzatia Kupujúcim (keď prechádza nebezpečenstvo škody na Tovare na Kupujúceho) aj keď sa vada stane zjavnou neskôr. Povinnosti Predávajúceho vyplývajúce zo záruky za akosť Tovaru tým nie sú dotknuté. Predávajúci zároveň zodpovedá za akékoľvek vady, ktoré vzniknú po prechode nebezpečenstva škody na Tovare na Kupujúceho, ak boli spôsobené porušením povinnosti Predávajúceho.
4. Na dodávaný Tovar poskytuje Predávajúci záruku za akosť v dĺžke 24 mesiacov.
5. Záruka začína plynúť odo dňa prevzatia Tovaru Kupujúcim (od dátumu podpisu Dodacieho listu o odovzdaní a prevzatí Tovaru zodpovednou osobou Objednávateľa). Pre nároky z vád Tovaru sa použijú ust. § 436a nasl. Obchodného zákonníka.
6. Počas záručnej doby má Kupujúci právo požadovať a Predávajúci povinnosť dodať náhradný Tovar za vadný Tovar, dodať chýbajúce množstvo Tovaru alebo požadovať zľavu z Kúpnej ceny.
7. Predávajúci je povinný reklamáciu vybaviť ihneď, najneskôr však v zákonnej lehote počítajúc odo dňa oznámenia vád (reklamácie).
8. Zmluvné strany sa dohodli, že ak Predávajúci nedodá chýbajúce/náhradné množstvo Tovaru vôbec alebo v lehote na vybavenie reklamácie, Predávajúci zaplatí Kupujúcemu jednorázovú zmluvnú pokutu vo výške 5 % z Kúpnej ceny reklamovaného Tovaru bez DPH. Zmluvné strany považujú dohodnutú výšku zmluvnej pokuty podľa tohto odseku za primeranú, vzhľadom na charakter a povahu zmluvnou pokutou zabezpečovanej povinnosti Predávajúceho.
9. Uplatnením nárok z vád Tovaru nie sú dotknuté nároky Kupujúceho na náhradu škody alebo na odstúpenie od Zmluvy.
10. V prípade, že Kupujúcemu vznikne škoda v dôsledku porušenia zákonných alebo zmluvných povinností Predávajúcim, je Predávajúci povinný takto vzniknutú škodu v plnom rozsahu Kupujúcemu nahradiť.
11. Ak v Zmluve nie je uvedené inak, v prípade reklamácií Tovaru sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky.

**VI**

**Zmena záväzkov zmluvných strán**

1. Zmluvné strany sa zaväzujú, že pristúpia na zmenu záväz­ku/ov v prípadoch, ak sa po uzavretí Zmluvy zmenia východiskové okolnosti rozhodujúce pre uzatvorenie Zmluvy, alebo vzniknú nové požiadavky Kupujúceho alebo Predávajúceho alebo nastanú iné skutočnosti nezávislé od vôle zmluvných strán, ktoré si objektívne vyžadujú zmenu práv a povinností dohodnutých v tejto Zmluve, za účelom naplnenia účelu Zmluvy. K takejto zmene môže dôjsť iba na základe písomného dodatku k Zmluve a iba pokiaľ jeho uzatvorenie nebude v rozpore so ZVO.
2. Všetky oznámenia, výzvy, požiadavky a iná korešpondencia podľa tejto Zmluvy budú medzi zmluvnými stranami doručené v písomnej forme osobne, mailom alebo listami doručenými doporučenou zásielkou na adresu uvedenú v záhlaví tejto Zmluvy. Odosielateľ akejkoľvek písomnej správy môže požadovať písomné potvrdenie príjemcu.

**VII**

**Trvanie a Zánik zmluvy**

1. Zmluva sa uzatvára na dobu určitú, a to odo dňa nadobudnutia účinnosti tejto zmluvy na 24 mesiacov, alebo do vyčerpania finančného limitu zodpovedajúceho kúpnej cene tovaru, podľa toho, ktorá z týchto udalostí nastane skôr.
2. Zmluva zaniká:
3. odstúpením od zmluvy pre podstatné porušenie zmluvných podmienok. V prípade podstatného porušenia zmluvných podmienok môže zmluvná strana od Zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, zmluvná strana môže odstúpiť od zmluvy len v prípade, ak je určená dodatočná lehota na splnenie povinnosti/záväzku a druhá zmluvná strana svoju povinnosť/záväzok v tejto lehote nesplní,
4. uplynutím lehoty, na ktorú bola uzavretá,
5. vyčerpaním limitu zmluvy uvedeného v článku III bod 2 tejto zmluvy,
6. dohodou.
7. Odstúpením od zmluvy zanikajú všetky práva a povinnosti strán zo zmluvy okrem práv na náhradu spôsobenej škody a ušlého zisku, práv na dovtedy uplatnené resp. zákonné sankcie, práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady Tovaru, iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.
8. Odstúpením od zmluvy zmluva zaniká, okrem práv a povinností podľa predchádzajúceho odseku tohto článku Zmluvy, a to v momente keď prejav vôle oprávnenej zmluvnej strany odstúpiť od zmluvy je doručený druhej zmluvnej strane; po tejto dobe nemožno účinky odstúpenia od zmluvy odvolať alebo meniť bez súhlasu druhej strany. V prípade pochybnosti sa má za to, že odstúpenie od zmluvy je účinné na tretí deň po odoslaní oznámenia o odstúpení od zmluvy.
9. V prípade odstúpenia od zmluvy z dôvodu porušenia povinnosti predávajúceho má kupujúci nárok na náhradu škody spôsobenej najmä omeškaním dodania Tovaru oproti termínu uvedeného v Objednávke a na náhradu nákladov, oprávnených výdavkov a strát vzniknutých z dôvodov odstúpenia od Zmluvy.
10. Zmluva sa ukončí aj na základe písomnej dohody zmluvných strán, pre ukončenie Zmluvy dohodou zmluvných strán sa vyžaduje:

* vyhotovenie Dohody o ukončení zmluvy v listinnej forme,
* dohoda o podstatných náležitostiach súvisiacich s ukončením Zmluvy najmä vysporiadanie záväzkov zmluvných strán a termín ukončenia Zmluvy.

1. Po uzavretí Zmluvy je Kupujúci, pokiaľ v Zmluve nie je výslovne uvedené niečo iné, oprávnený od Zmluvy odstúpiť titulom jej podstatného porušenia najmä v prípade, ak:

a/ Predávajúci je v omeškaní s riadnym dodaním ktorejkoľvek časti Tovaru viac ako 5 pracovných dní;

b/ pre nedodržanie jednotkových zmluvných cien podľa Zmluvy a cenovej ponuky Predávajúceho;

c/ ak Predávajúci postúpi akékoľvek pohľadávky (práva) vyplývajúce z tejto zmluvy na tretiu osobu;

d/ ak na miesto Predávajúceho vstúpi iná osoba následkom právneho nástupníctva;

e/ Predávajúci pri plnení predmetu tejto Zmluvy konal v rozpore s niektorým so všeobecne záväzných právnych predpisov. Konaním sa rozumie aj nekonanie alebo opomenutie konania, na ktoré bol Predávajúci povinný;

f/ Predávajúci stratil oprávnenie na podnikanie vzťahujúce sa k predmetu tejto Zmluvy,

g/ voči Predávajúcemu sa vedie konkurzné konanie, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči Predávajúcemu bol podaný návrh alebo sa vedie exekučné konanie alebo ak Predávajúci vstúpil do likvidácie;

h/ ak ktorékoľvek vyhlásenie/prehlásenie/záväzok zhotoviteľa uvedené v tejto Zmluve je nepravdivé ku dňu uzatvorenia Zmluvy alebo sa takým stane počas plnenia predmetu Zmluvy alebo

i/ ak je po uzavretí Zmluvy zistená a preukázaná taká nekvalita alebo vada Tovaru, ktorá robí Tovar nepoužiteľným, nevhodným alebo nespôsobilým na určený účel.

1. Predávajúci je povinný ihneď informovať Kupujúceho o skutočnostiach podľa písm. c/, d/, f/ g/ ods. 7 tohto článku, inak má Kupujúci právo na uplatnenie zmluvnej pokuty vo výške 1 000 € za každé jednotlivé porušenie povinnosti predávajúceho zvlášť.
2. Predávajúci je oprávnený odstúpiť od Zmluvy v prípade, ak Kupujúci podstatným spôsobom poruší Zmluvu. Podstatným porušením tejto Zmluvy zo strany Kupujúceho je

a/ omeškanie so zaplatením Kúpnej ceny o viac ako 30 dní, pričom Tovar Kupujúci prevzal podľa podmienok v tejto Zmluve, alebo

b/ preukázateľné neposkytnutie súčinnosti Kupujúceho podľa podmienok v Zmluve za účelom splnenia predmetu a účelu Zmluvy, hoci ho Predávajúci o poskytnutie súčinnosti včas písomne požiadal.

**VIII**

**Subdodávatelia**

1. Predávajúci nesmie predmet kúpy ako celok odovzdať na dodanie inému subjektu. Časť predmetu kúpy môže predávajúci odovzdať na vykonanie svojmu subdodávateľovi uvedenému v zozname subdodávateľov, ktorý tvorí osobitnú prílohu tejto zmluvy. Predávajúci predkladá v Prílohe č. 2 k tejto Zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy (aj počas plynutia záručnej doby) je predávajúci povinný písomne vopred oznámiť kupujúcemu akúkoľvek zmenu údajov o subdodávateľovi.
2. Súhlas kupujúceho s dodaním časti Predmetu kúpy prostredníctvom subdodávateľa nezbavuje predávajúceho povinnosti a zodpovednosti za činnosti subdodávateľa.
3. Predávajúci je oprávnený kedykoľvek počas trvania zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr), je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi. Povinnosti uvedené v bodoch 1. a 3. tohto článku nie je predávajúci povinný plniť v prípade subdodávateľov, ktorí mu dodávajú tovary.
4. Počas trvania zmluvy je predávajúci oprávnený zmeniť subdodávateľa uvedeného v Prílohe tejto zmluvy výlučne na základe dodatku k tejto zmluve.
5. Kupujúci v zmysle § 41 ods. 4 Zákona o verejnom obstarávaní určuje pravidlá pre zmenu subdodávateľa počas plnenia tejto Zmluvy tak, že subdodávateľ, ktorého predávajúci navrhne na zmenu musí spĺňať podmienky podmienky v rozsahu podľa prvej vety ods. 3 tohto článku. Predávajúci je povinný najneskôr 5 dní pred tým ako má nastať zmena subdodávateľa, kupujúcemu doručiť písomné oznámenie o zmene subdodávateľa, ktoré bude obsahovať minimálne:
   * + podiel na predmete kúpy, ktorý má subdodávateľ dodať,
     + Identifikačné údaje subdodávateľa vrátane údajov o osobe oprávnenej konať za subdodávateľa v rozsahu meno, priezvisko, adresa pobytu a dátum narodenia,
     + čestné vyhlásenie, že subdodávateľ spĺňa podmienky účasti týkajúce sa osobného postavenia v rozsahu podľa prvej vety ods. 3 tohto článku.
6. Kupujúci si splnenie podmienok určených pre subdodávateľa overí v zozname hospodárskych subjektov vedenom na Úrade pre verejné obstarávanie v zmysle § 152 Zákona o verejnom obstarávaní, prípadne vyžiadaním si dokladov od predávajúceho, týkajúcich sa subdodávateľa a preukazujúcich spĺňanie podmienok určených pre subdodávateľa. V prípade, ak predávajúci nebude postupovať v zmysle ustanovení tohto odseku, kupujúci je oprávnený od zmluvy alebo jej časti odstúpiť z dôvodu jej podstatného porušenia; náhrada škody a uloženie zmluvnej pokuty v zmysle a v rozsahu tohto článku zmluvy tým nie je dotknutá.
7. Subdodávatelia sú povinní spĺňať podmienky účasti v rozsahu podľa prvej vety ods. 3 tohto článku, pričom nesmú u nich existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Ak subdodávateľ nespĺňa podmienky podľa predchádzajúcej vety Kupujúci je oprávnený písomne požiadať predávajúceho o jeho nahradenie. Predávajúci je povinný do 5 dní od doručenia žiadosti podľa predchádzajúcej vety predložiť kupujúcemu návrh nového subdodávateľa.
8. Využitím subdodávateľa pri plnení predmetu zmluvy nie je dotknutá zodpovednosť predávajúceho za plnenie zmluvy (§ 41 ods. 8 Zákona o verejnom obstarávaní).
9. Ak došlo k výmazu subdodávateľa z registra partnerov verejného sektora, je predávajúci povinný túto skutočnosť oznámiť kupujúcemu a zároveň nahradiť takéhoto subdodávateľa subdodávateľom, ktorý bude spĺňať podmienky podľa § 2 ods. 5 písm. e/ Zákona o verejnom obstarávaní , § 2 ods. 1 písm. a/ bod 7 Zákona o registri partnerov verejného sektora a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
10. Zmluvné strany sa dohodli za účelom zabezpečenia všetkých povinností predávajúceho podľa tohto článku zmluvy na zmluvnej pokute tak, že v prípade porušenia ktorejkoľvek z povinností týkajúcej sa subdodávateľov alebo ich zmeny zo strany predávajúceho má kupujúci okrem práva odstúpiť od zmluvy aj nárok na zmluvnú pokutu vo výške 5 % z ceny služby bez DPH, za každé porušenie ktorejkoľvek z vyššie uvedených povinností tohto článku zmluvy predávajúcim, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností predávajúcim a cenu služby.

**IX**

**Záverečné ustanovenia**

1. Pri riešení otázok výslovne neupravených touto Zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len očíslovanými písomnými dodatkami podpísanými oprávnenými zástupcami zmluvných strán. Zmluvu je možné zrušiť písomnou Dohodou zmluvných strán alebo odstúpením od Zmluvy.
3. Táto zmluva je vyhotovená v dvoch rovnopisoch, pre Kupujúceho v jednom vyhotovení (rovnopise), pre Predávajúceho v jednom vyhotovení (rovnopise).
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu zmluvy. Kupujúci je povinný uchovávať dokumentáciu, doklady a dokumenty súvisiace so zadávaním zákazky a s odovzdaním a prevzatím Tovaru v lehotách podľa platných predpisov. Predávajúci je povinný uchovávať účtovné doklady a inú súvisiacu dokumentáciu, doklady a dokumenty súvisiace s plnením predmetu tejto Zmluvy 10 rokov od ich úhrady.
5. Pokiaľ Predávajúci preukazuje splnenie podmienok účasti vo verejnom obstarávaní podľa Zákona o verejnom obstarávaní treťou osobou (a to najmä v nadväznosti na ustanovenie § 33 ods. 2 a ustanovenie § 34 ods. 4 Zákona o verejnom obstarávaní), je povinný plnenie, resp. jeho príslušnú časť touto treťou osobou aj realizovať.
6. Predávajúci vyhlasuje, že súhlasí s podmienkami verejného obstarávania určenými Kupujúcim. Predávajúci nie je oprávnený požadovať od Kupujúceho úhradu nákladov súvisiacich s prípravou účasti vo verejnom obstarávaní alebo súvisiacich s prípravou na realizáciu zákazky. Predávajúci prehlasuje a potvrdzuje, že všetky námietky alebo nedostatky v zadaní a podkladoch Kupujúceho Predávajúci namietal alebo oznámil Kupujúcemu pred podaním svojej ponuky.
7. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony potvrdzujú vlastnoručnými podpismi.
8. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
9. Táto Zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv ([crz.gov](http://www.crz.gov).sk) v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
10. Akékoľvek ustanovenie tejto Zmluvy, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie Zmluvy písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto Dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
12. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje, ak v Zmluve nie je dohodnuté inak.
13. Akékoľvek nedorozumenia, spory o výklad Zmluvy, platnosť ustanovení Zmluvy, alebo sporné nároky vznikajúce z tejto Zmluvy alebo v súvislosti s ňou sa zmluvné strany zaväzujú riešiť vzájomnou dohodou Zmluvných strán; ak k takejto dohode preukázateľne nedôjde, sporné otázky rozhodne príslušný všeobecný súd.
14. **Neoddeliteľnou súčasťou tejto Zmluvy sú:**

Príloha č. 1 – Návrh na plnenie kritéria

Príloha č. 2 – Zoznam subdodávateľov (aj ak ide o plnenie bez využitia subdodávky)

Príloha č. 3 – Opis predmetu zákazky

V......................., dňa................................ V Banskej Bystrici, dňa...........................

Za predávajúceho: Za kupujúceho:

............................................................. .............................................................

**Banskobystrická regionálna správa ciest, a.s.**

Ing. Martin Turčan,

predseda predstavenstva

.....................................................

**Banskobystrická regionálna správa ciest, a.s.**

Ing. Róbert Machala,

podpredseda predstavenstva